钦定古今图书集成/明伦汇编/交谊典/第071卷 > 宋册府元龟 > 《感离赋》〈有序〉 魏文帝
## 钦定古今图书集成/明伦汇编/交谊典/第071卷 > 宋册府元龟 > 《感离赋》〈有序〉 魏文帝

“建安十六年，上西征，余居守，老母诸弟皆从，不胜思慕” ，乃作《赋》曰：

秋风动兮天气凉，居常不快兮中心伤。《出北园》兮徬
徨，望众墓兮成行。柯条憯兮无色，绿草变兮萎黄。感
微霜兮零落，随风雨兮飞扬。日薄暮兮无悰，思不衰
兮愈多。招延伫兮良久，忽踟蹰兮忘家。